[bookmark: _GoBack]Primul număr al noii reviste a Facultății de Chimie a Universității din București „AiChimie”, lansat în luna aprilie 2023

În luna aprilie 2023, Facultatea de Chimie a Universității din București a lansat primul număr al revistei AiChimie. 
AiChimie este deschisă de editorialele scrise de prof. univ. dr. Marian Preda, Rectorul UB, acad.  prof. univ. dr. Marius Andruh, Vicepreședintele Academiei Române, și prof. univ. dr. Andrei Valentin Medvedovici, decanul Facultății de Chimie a UB. 
De asemenea, în publicație se  regăsesc articole de chimie teoretică și aplicată, probleme, interviuri cu câștigători ai ediției din anul 2022 a Premiilor Senatului UB și cu o prezentare detaliată a Facultății de Chimie a UB care include informații despre organizarea și oferta educațională a facultății, activități extracuriculare în care a fost implicată comunitatea academică a Facultății de Chimie și Asociația Studenților Shimiști (ASC-UB). 

Comitetul de redacție al revistei, avându-l ca președinte de onoare pe acad.  prof. univ. dr. Marius Andruh , este alcătuit din cadre didactice, studenți și alumni (profesori și cercetători din domeniul chimiei) ai facultății. 

Revista se adresează elevilor, studenților și tuturor celor care sunt interesați de această fascinantă știință, chimia. Parcurgând primul număr al publicației, cititorul poate găsi impresii ale studenților și absolvenților despre Alma Mater, concursul revistei, precum și citate și glume. La final există pagini dedicate sponsorilor (Merck România SRL) și angajatorilor (SC MICROSIN SRL) de top din domeniul chimiei. 

Revista revistei AiChimie (ISSN 2972-1997 și ISSN-L 2972-1997) va aparea bianual și poate fi consultată online pe site-ul Facultății de Chimie a UB, aici. 


